ঈশ্বর আমাদের পক্ষে আছেন: ট্রাম্প
মার্কিন প্রেসিডেন্ট ডোনাল্ড ট্রাম্প বলেছেন, ‘আমি সত্যিকার অর্থেই মনে করি, ঈশ্বর আমাদের পক্ষে আছেন।’







শুক্রবার ইরানের আল-কুদস ফোর্সের প্রধান মেজর জেনারেল কাসেম সোলাইমানিকে গুপ্তহত্যার পর নির্বাচনী প্রচারাভিযানে নেমে এমন বক্তব্য দেন ট্রাম্প। খবর দ্যা গার্ডিয়ানের।




অভিশংসন এড়িয়ে আগামী নভেম্বরের নির্বাচনে জনপ্রিয়তা পাওয়ার উদ্দেশে ট্রাম্প কাসেম সোলাইমানিকে হত্যা করেছেন বলে ধারণা বিশ্লেষকদের।
শুক্রবার মায়ামিতে নির্বাচনী প্রচারাভিযানে ভোটারদের উদ্দেশে ট্রাম্পের এমন বক্তব্য সে ধারণাকেই প্রবল করল।
মায়ামিতে যাজকদের সামনে ইভ্যানজেলিকল খ্রিষ্টানদের ঘাঁটিতে গিয়ে নিজেকে ধর্মের পুনরুদ্ধারকারী হিসেবে উপস্থাপন করেন ট্রাম্প।  
এ সময় তার পাশে ইভ্যানজেলিকল খ্রিষ্টানদের পত্রিকা ক্রিসটিয়ানিটি টুডের প্রতিষ্ঠাতার নাতনি উপস্থিত ছিলেন।
উল্লেখ্য, মার্কিন কংগ্রেসের নিম্নকক্ষ প্রতিনিধি পরিষদে সম্প্রতি অভিশংসিত হওয়ার পর ট্রাম্পের সমালোচনা করে সম্পাদকীয় ছাপে ক্রিসটিয়ানিটি টুডে। সেখানে ট্রাম্পকে হোয়াইট হাউস ছাড়ার আহ্বান জানানো হয়।
সে কারণে শুক্রবার মায়ামির সমাবেশে পত্রিকাটির প্রতিষ্ঠাতা বিলিগ্রাহামের নাতনি কিসি গ্রাহাম লিঞ্চকে নিয়ে মঞ্চে হাজির হন ট্রাম্প।  ইরানের দ্বিতীয় ক্ষমতাধর ব্যক্তিকে হত্যা করে নিজেকে ধর্মের পুনরুদ্ধারকারী হিসেবে উপস্থাপন করেন ট্রাম্প।  
এ সময় পেছনের সব ভুলে গিয়ে ট্রাম্পকে প্রেসিডেন্ট হিসেবে পুনর্নির্বাচিত হতে সব ধরনের সহযোগিতা করবেন বলে প্রতিশ্রুতি ব্যক্ত করেন লিঞ্চ।
এদিকে কাশেম সোলাইমানিকে হত্যায় প্রেসিডেন্ট ডোনাল্ড ট্রাম্পের সিদ্ধান্তের তীব্র সমালোচনা করেছেন ডেমোক্র্যাট দলের প্রেসিডেন্ট পদপ্রার্থীরা।
ইরান ও যুক্তরাষ্ট্রের মধ্যে ৪০ বছর ধরে চলমান উত্তেজনা আরও বাড়বে বলে মনে করছেন তারা।
ট্রাম্পের বেপরোয়া এই সিদ্ধান্তে মধ্যপ্রাচ্যে যুক্তরাষ্ট্র আরেক যুদ্ধে জড়িয়ে পড়তে পারে বলে মন্তব্য করেছেন ডেমোক্র্যাট দলের প্রেসিডেন্ট প্রার্থী জো বাইডেন।

মার্কিন প্রেসিডেন্ট ডোনাল্ড ট্রাম্প বলেছেন, ‘আমি সত্যিকার অর্থেই মনে করি, ঈশ্বর আমাদের পক্ষে আছেন।’